Tirsdag var Mogens Jørgensen ude og flyve med det Herkules fly, der landede på Saltum Strand.

Tirsdag aften var Mogens Jørgensen forbi Saltum Strand, men det var ikke i den velkendte sorte og gule bil. Han var med på øvelse med jægerkorpset, der holder øvelse i Nordjylland for 550 soldater og udenlandske specialstyrker. Øvelsen - Night Hawk 2011 - gennemføres til lands, til vands og i luften over det meste af Danmark. Som et led i øvelserne skulle piloter lande et 33 tons tungt Herkules fly på sandstranden i Saltum og Mogens Jørgensen var med i flyet sammen med fotograf Peter Mortensen, da det landede på stranden. Her blev de to sat af, inden flyet igen lettere fra stranden. Se med i aften klokken 19.30, hvor vi sender hele magasinet om jægerkorpsets øvelse. Du kan allerede nu se en video fra landingen her: http://vimeo.com/30033398